"Toora seadused kehtivad, kuid ainult vastavalt Jeshua õpetusele."
Gershon Nereli Iisrael
Sel korral on teemaks Iisraeli ülesanne lõpuajal.
Vestleme Gershon Nereliga, shalom! -Shalom ja tere tulemast.
Oleme näinud, kuidas Jumal on Iisraeli-oma valitud rahvast, tuhdandeid
aastaid juhtinud, näitamaks oma ustavust kogu maailmale.
Mis on veel Iisraeliga Jumala plaani sees toimumas?
Piibel räägib, et meil on veel mitmeid sündmusi tulemas,
millede keskpunktiks ja maailma keskpunktiks on Iisrael.
Iisraeli ise pole keskpunkt, vaid tööriist tervele maailmale.
Iisrael on Issanda silmatera, Tema fookuses.
Kuid kõik see pole ainult Iisraeli pärast, vaid kõigi rahvaste pärast.
Iisrael ja kogu ülejäänud maailm on Jumala plaani kohaselt
omavahel kokku seotud või köidetud,
Jumala plaan teostub Iisraelis ja läbi Iisraeli kogu maailma suhtes.
Mida räägib Piibel täpsemalt Iisraeli rollist lõpuajal?
Matteuse evangeeliumis on üks oluline tähendamissõna,
mis räägib viigipuust, see seostub lõpuga.
Suvi ja lõpp on mõisted, mida Jeesus kasutab.
Ta ütleb, et kui te näete viljatut viigipuud, et selle oksad muutuvad
pehmeks ning viigipuu hakkab lehte minema, uued lehed tulevad,
(sest talvel on viigipuu viljatu) siis te mõistate, et suvi on lähedal.
See näide on väga loomulik, iga laps saab sellest aru,
kuid ometi on see sügav, mitte ühekülgne näide.
"Ent viigipuust õppige võrdumit: kui selle okstele tärkavad noored võrsed
ja ajavad lehti, siis te tunnete ära, et suvi on lähedal.
Nõnda ka teie, kui te näete kõike seda, tundke ära,
et tema on lähedal, ukse taga!" Matteuse 24:32-34
"Ja Issand küsis minult: "Mida sa näed, Jeremija?" Mina vastasin: "Viigimarju.
Head viigimarjad on väga head, aga halvad on väga halvad, nii halvad,
et need ei kõlba süüa." Siis tuli mulle Issanda sõna; ta ütles:
"Nõnda ütleb Issand, Iisraeli Jumal: Otsekui neid häid viigimarju, nõnda
hindan ma hästi Juuda vange, keda ma siit paigast olen läkitanud Kaldeasse.
Ma heidan silma nende peale heas mõttes ja toon nad tagasi sellele maale.
Ma ehitan neid ega kisu maha, ja ma istutan neid ega kitku välja."
Jeremia 24:3-6
Nagu Jeremia raamatust näeme, esindab Iisrael viigipuud.
Mida või keda esindab suvi?
Suvi räägib lõpust, see on sõnade ja tähenduste ühendus.
Sest me teame, et lõpuajal, nagu Matteuse evang. räägib,
kuuleme me sõdadest ja kuuldusi sõdadest ning kõiksugu inimeste
uskumusi, mis puudutavad Messia tulekut.
Lõpp on seotud Vana Testamendis mainitud "Issanda päevaga".
See pole vaid üks päev, vaid terve protsess,
ja lõpuaeg on ka ajaloo lõpp.
Vana ja Uut Testamenti läbib punane arengutelg, mis algab
maailma loomisega ja lõpeb Messia tuleku ja tuhandeaastase rahuriigi,
uue taeva ja uue maaga.
Ajalugu liigub selle maailma lõpu poole, selle lõpule, et Saatanal
on vaba voli hävitada ja tegutseda.
Praegu on Saatanal vaba voli, kuid kui Jeshua tuleb, siis see lõpeb.
Kui usklikud näevad viigipuud õitsemas, mida nad peaksid tegema?
Minu silmis on viigipuu selgelt Iisrael.
Inimesed peaksid jälgima Iisraelis toimuvaid arenguid:inimeste elus,
poliitikas jne. Inimeste elu ja poliitikat ei saa eristada.
Kui ajakirjandust jälgida, siis on ilmne, et Iisrael on sündmuste fookuses,
inimesed jälgivad Iisraeli.
Me peame vaatama Messia tuleku poole.
Iga põlvkond ootab Messiat, kuid meie eriti, olles lõpu eel.
Iisrael on olnud 19. sajandist alates ühes protsessis. Kuni tänaseni.
Usun, et viigipuu on oluline meenutus.
Kui läheneme viigipuule, meenutagem, et Issand tuleb varsti tagasi.
Usun, et meie kui usklike põhiliseks teemaks peaks olema
Messia tagasitulek, selleks valmistumine.
Sest Ta esitab meile väljakutse Teda oodata ja olla valmis.
Kui vaatame uusi lehti viigipuul, peaks see meid julgustama end
valmistama, kuna viigipuu lehed arenevad kiiresti, samuti sündmused.
Konkreetsemalt rääkides, milline roll on Iisraelil lõpuajal?
Iisrael on maailma peegel, kuna need arengud keskenduvad Iisraelile,
Iisraeli jaoks ja Iisraeli pärast.
Kuid see ei juhtu mitte ainult Iisraeli pärast, vaid see on tervele
maailmale läbi selle, mis toimub Iisraelis.
See on kui alarmkell rahvastele, vaadake, mis Iisraelis toimub!
Kuidas Jumal kaitseb neid, varustab neid ja taastab neid!
See on sõnum Kristusest, Messiast, kes tuleb tagasi.
Pöörduge tagasi Jumala Sõna uurimisele, paljud on selle hüljanud.
See on meie suurim väljakutse, me peaksime olema targad,
mitte rumalad.
"Seepärast olge ka teie valmis, sest Inimese Poeg tuleb tunnil,
mil te ei arvagi! Kes siis on ustav ja arukas sulane, kelle ta isand
on seadnud oma kodakondsete üle neile parajal ajal elatist andma?
Õnnis on see sulane, kelle ta isand tulles leiab nõnda tegevat.
Tõesti, ma ütlen teile, ta seab tema kogu oma vara üle."
Matteuse 24:44-48
Tõlge: Lemme-Getter Bogatkin